# Bismarckinsaaret

### Wikipedia

Bismarckinsaaret Papua-Uuden-Guinean kartalla.

Bismarckinsaaret ovat Papua-Uudelle-Guinealle kuuluva saariryhmä, joka ympäröi kaarena Bismarckinmerta Uuden-Guinean saaren koillispuolella. Suurimmat saaret ovat Uusi-Britannia ja Uusi-Irlanti; muita saaria ovat Amiraliteettisaaret (niistä suurimpana Manus), Uusi-Hannover (aiemmin Lavongai), Mussau, Vitusaaret ja Yorkin herttuan saaret. Suurimmat saaret ovat tuliperäisiä, ja niillä on useita toimivia tulivuoria. Pienet saaret ovat korallisaaria. Saarten yhteispinta-ala on 48 200 km² ja niillä asui 432 000 asukasta vuonna 1990. Merkittävimmät elinkeinot ovat maa- ja metsätalous; saarilla on runsaasti sademetsiä, joista osa on uhattuna liikahakkuiden takia. Bismarckinsaaret ovat saaneet nimensä saksalaisen ruhtinaan Otto von Bismarckin mukaan.

## [muokkaa] Historia

Ensimmäiset asukkaat saapuivat Bismarckinsaarille noin 33 000 vuotta sitten Uudesta-Guineasta. Myöhemmin seudulle saapui myös muun muassa lapita-kansa. Ensimmäinen eurooppalainen saarten löytäjä oli hollantilainen tutkimusmatkailija Willem Schouten vuonna 1616. Eurooppalaiset eivät kuitenkaan asuttaneet saaria ennen kuin 1800-luvun lopulla, kun saksalaiset valloittivat saaret itselleen osaksi Saksan Uutta-Guineaa vuonna 1884. Ensimmäisessä maailmansodassa Australia sai alueen haltuunsa 1914 ja vastaanotti myöhemmin Kansainliiton mandaatin sen hallitsemiseen. Lukuun ottamatta lyhyttä japanilaisten miehitystä toisessa maailmansodassa saaret pysyivät Australian hallussa aina vuoteen 1975, kun niistä tuli osa itsenäistä Papua-Uuden-Guinean valtiota.

Haettu osoitteesta http://fi.wikipedia.org../../../b/i/s/Bismarckinsaaret.html

Luokat: Saaristot | Papua-Uuden-Guinean saaret

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Deutsch
- Eesti
- English
- Français
- Italiano
- Nederlands
- 日本語
- Norsk (bokmål)
- Polski
- Русский
- Српски / Srpski
- Svenska